Document ID: /roh_data/filtered/fineweb-2-filterrobots_roh.jsonl.gz/36841

Musica populara, classica ed aignas cumposiziuns
Il concert da Büman illa baselgia San Lurench a Sent ha fascinà cun clings surprendents da trais differents stils musicals. Tuot ils interprets indigens han laschà dudir üna schelta richa.
Da dretta: Curdin Janett, Aita Gaudenz, Cristina Janett, Flurina Sarott e Janic Sarott, han survgni ün grond applaus (fotografia: Benedict Stecher).
Da discuorrer d’üna baselgia bain occupada nu füss stat in marcurdi avuonda: Quella saira d’eira la baselgia a Sent stachida cun amo üna lingia da sopchas sper ils bancs da baselgia. Illa baselgia han lö per regla concerts cun musicantas e ...